Kenneth Birkholm (K), der er 2. viceborgmester og formand for Social- og Sundhedsudvalget, er ved Retten i Lyngby blevet idømt en fængselsstraf på fem månedes betinget fængsel for momsunddragelse af særlig grov beskaffenhed. Foto: Allan Nørregaard

Send til din ven. X Artiklen: Viceborgmester idømt fængselsstraf for moms-snyd Modtagerens email * : Din e-mail * : Dit navn * : Evt. kommentar: *) skal udfyldes.

Viceborgmester idømt fængselsstraf for moms-snyd

Rudersdal - 22. november 2018 kl. 15:18 Af Joram G. Menzer Kontakt redaktionen: sndk@sn.dk

2. viceborgmester og formand for Social- og Sundhedsudvalget i Rudersdal Kommune Kenneth Birkholm (K) er torsdag ved Retten i Lyngby blevet idømt en fængselsstraf for momsunddragelse af særlig grov beskaffenhed.

Dommen lyder på fem måneders betinget fængsel, ligesom Kenneth Birkholm skal betale en bøde på 650.000 kroner for at have begået momssvindel for 651.190 kroner. Momsunddragelsen har fundet sted, da Kenneth Birkholm var eneanpartshaver og direktør for virksomheden Dokebi Holding. Udover de fem måneders betinget fængsel, er Kenneth Birkholm idømt samfundstjeneste i 100 timer. Kenneth Birkholm skal desuden betale sagens omkostninger.

Kenneth Birkholm modtog dommen, selvom hans advokat rådede ham til at anke.

Politikeren har tidligere meldt ud, at han vil trække sig fra sit politiske virke, hvis han blev idømt en frihedsstraf. Det er han altså nu blevet, så det tyder altså på, at Rudersdal kommunalbestyrelse får et nyt medlem i form af den konservative suppleant Lars Engelberth.

relaterede artikler

Uro i K efter skattedom 29. november 2018 kl. 05:01